Когато си купувате G-shock, вие искате едновременно да изглежда добре, да е функционален и най-важното да го ползвате без притеснения.

Когато говорим за „здрави часовници“ има два типа, едните са модерни джаджи, другите са „истинските“ часовници. И G-shock Frogman определено са от „истинските“. Това са часовници които са направени без компромис. Имат всичко необходимо за ежедневието и много отгоре.

Като цяло часовниците G-shock са в ниския ценови клас, но Frogman са м/у 1000 и 2000 лв. и има защо. Това е най-високият клас, професионален часовник създаден за водолази. Притежава редица функции като приливи и отливи, аларма ако изплувате с повече от 10м/мин, максимална дълбочина на гмуркане, термометър и всички останали екстри познати от останалите часовници G-shock.

Но дори и да не сте водолази, желанието да притежавате нещо уникално ще надделее. Особено след като разберете какво високотехнологично чудовище е това. Но нека погледнем характеристиките.

Защо Frogman?

Първият Frogman е представен през 1992 (DW-6300). От тогава серията непрекъснато еволюира, представят се лимитирани версии и часовниците стават изключително популярни.

Втората версия е представена през 1995г. – DW-8200, третата през 1999г. – DW-9900, през 2001г. – четвъртата – GW-200 и последната версия през 2009г. – GW-200Z-1JF “Final Frogman”

Frogman са единствените сертифицирани часовници с ISO 6425 до 200м дълбочина. Това е най-здравият часовник, който можете да сложите на ръката си, ако се разтърсите в интернет ще намерите тестове в които часовникът е във вряща вода, или потапян на над 300м дълбочина. Уникалното е при Frogman е, че въпреки феноменалната издържливост, часовниците са подходящи и за ежедневна употреба.